b"\n_START_ARTICLE_\nLlocs prehist\xc3\xb2rics i grutes decorades de la vall del V\xc3\xa9z\xc3\xa8re\n_START_SECTION_\nPatrimoni de la Humanitat\n_START_PARAGRAPH_\nEl conjunt de 147 jaciments paleol\xc3\xadtics i 25 coves, que alberguen algunes de les  pintures rupestres m\xc3\xa9s importants del paleol\xc3\xadtic superior, va ser declarat Patrimoni de la Humanitat per la UNESCO l'octubre del 1979. La inscripci\xc3\xb3 es refereix essencialment a les grutes decorades m\xc3\xa9s importants per a l'estudi d'art parietal del paleol\xc3\xadtic superior, per\xc3\xb2 tamb\xc3\xa9 inclou una s\xc3\xa8rie de llocs arqueol\xc3\xb2gics._NEWLINE_La descripci\xc3\xb3 del b\xc3\xa9 cultural classificat per la UNESCO abasta una zona de 30 a 40 quil\xc3\xb2metres aproximadament, aix\xc3\xad com els centenars de milers de vestigis l\xc3\xadtics ossis i art\xc3\xadstics que es van descobrir all\xc3\xa0: 500.000 objectes en s\xc3\xadlex tallat, 844 estris diferents i obres art\xc3\xadstiques._NEWLINE_Part de les troballes d'art moble i altres estris prehist\xc3\xb2rics es conserven i s'exposen al Museu Nacional de Prehist\xc3\xb2ria de Eyzies.\n_START_SECTION_\nVisites\n_START_PARAGRAPH_\nAlguns d'aquests llocs estan tancats al p\xc3\xbablic, com la gruta de Lascaux. No obstant aix\xc3\xb2, m\xc3\xa9s de la meitat estan encara obertes a les visites, amb m\xc3\xa9s o menys limitaci\xc3\xb3, lliure, o en grups redu\xc3\xafts o pr\xc3\xa8via sol\xc2\xb7licitud especial, segons el cas. Aix\xc3\xad, entre les coves amb art parietal que es poden visitar estan: l'abric del Peix, la gruta de Font-de-Gaume, Les Combarelles, Le Cap Blanc, la Cova de Rouffignac o la Roc de Saint-Cirq. Pel que fa als abrics rocosos, s\xc3\xb3n susceptibles de visita: l'abric de Cro-Magnon, La Micoque, Laugerie-Basse, Laugerie-Haute i els dos abrics de Li Moustier; d'altra banda, es van realitzar algunes reproduccions (Lascaux II) per permetre al p\xc3\xbablic descobrir aquest patrimoni excepcional."